संसू, बालेश्वर : बालेश्वर वासियों की बहुप्रतीक्षित फकीर मोहन मेडिकल कॉलेज व अस्पताल का उद्घाटन सोमवार को मुख्यमंत्री नवीन पटनायक करेंगे। इस मौके पर भारत सरकार के स्वास्थ्य व परिवार कल्याण राज्य मंत्री अश्विनी कुमार चौबे उपस्थित रहेंगे। कार्यक्रम के अनुसार 11:25 बजे मुख्यमंत्री का आगमन होगा। 11:30 बजे फकीर मोहन की प्रतिमा पर माल्यार्पण एवं 11:40 बजे मुख्यमंत्री मेडिकल कॉलेज का उद्घाटन करेंगे। इसके बाद मुख्यमंत्री प्रथम बैच के एमबीबीएस के छात्रों व अध्यापकों को संबोधित करेंगे। कॉलेज के उद्घाटन की खबर से बालेश्वर के लोगों में खुशी देखने को मिल रही है। यहां उल्लेखनीय है कि पिछले 25 साल से बालेश्वर में मेडिकल कॉलेज एवं अस्पताल बनाए जाने की मांग हो रही थी।